**Richie Sambora** (født 11. juli 1959) er en amerikansk gitarist, sanger og låtskriver, som var hovedgitarist i det amerikanske Hardrock-bandet Bon Jovi. Han bruker også iblant en Talkbox sammen med gitaren sin.

Biografi
--------

Richie Sambora ble med i Bon Jovi da bandet ble dannet i 1983. Den eneste betingelsen han stilte, var at **han** skulle være hovedgitarist og spille gitarsoloene. Til å begynne med ville ikke Jon Bon Jovi det, men etter at han hørte ham spille, var det ingen tvil lenger: Richie skulle være gitarist. Da Bon Jovi debuterte i 1984 med cd-en «Bon Jovi», ble Richie Sambora kjent av alle Bon Jovi fansene som 80-tallets beste gitarist. Under en konsert hvor de spilte sangen «You Give Love A Bad Name» på turneen til albumet *Slippery When Wet* spilte han gitarsoloen mens Jon Bon Jovi holdt for øynene hans. Senere, i 1989, spilte Richie og Jon Bon Jovi sangene «Wanted Dead or Alive» og «Livin' on a Prayer» på to aukustiske gitarer under MTV music awards. MTV sa, og sier det fortsatt, at det var det største øyeblikket i MTV Music awards historie. Men etter turneen til albumet *New Jersey* var det en del krangel i bandet og de var slitne etter seks år med konstante turneer og konserter, så alle bandmedlemmene dro hver sin vei. I 1991 slapp Richie ut sitt første soloalbum, *Stranger in This Town*. Albumet ble ingen stor salgsuksess, men solgte ganske bra. Da Bon Jovi ble forent igjen i 1992 var de uthvilte og klare for mer action. I 1997 slapp Richie ut sitt andre soloalbum, *Undiscovered Soul*. I 2000 kom Bon Jovi albumet *Crush*, med hit-låta «It's My Life», hvor Richie tar i bruk sin kjære talkbox, som da er hovedelementet i sangen. Albumet vant to grammyer: Best Rock Album og Best Rock Performance (for Jon Bon Jovi og Richie Samboras samspill i «It's My Life»). Senere ga bandet ut flere album, som konsertalbumet *One Wild Night Live 1985-2001*, *Bounce*, samlealbumet *This Left Feels Right*, *100.000.000 Bon Jovi Fans Can't Be Wrong...* og *Have a Nice Day*. Richie og Jon Bon Jovi har mange ganger dukket opp i talkshow som *Oprah*, *The Late Show with David Letterman* og *Saturday Night Fever*. I 2018 ble Bon Jovi og dermed Sambora innvotert i Rock and Roll Hall of Fame.

Diskografi
----------

* *Stranger in this town* (1991)
* *Undiscovered soul* (1997)

Referanser
----------

1. ↑   Roglo, Roglo person ID p=richard+stephen;n=sambora, oppført som Richard Stephen Sambora[Hentet fra Wikidata]
2. ↑   Discogs, Discogs artist-ID 252409, besøkt 9. oktober 2017[Hentet fra Wikidata]
3. ↑   tidspunkt 1989[Hentet fra Wikidata]
4. ↑  Omtale på æresgalleriets nettsted; besøkt 24. mars 2018.

Eksterne lenker
---------------

* Offisielt nettsted Rediger på Wikidata

* (en) Richie Sambora – kategori av bilder, video eller lyd på Commons Rediger på Wikidata

* (en) Richie Sambora – galleri av bilder, video eller lyd på Commons Rediger på Wikidata
* (en) Richie Sambora på Internet Movie Database Rediger på Wikidata

* (en) Richie Sambora hos Rotten Tomatoes Rediger på Wikidata

* (en) Richie Sambora hos The Movie Database Rediger på Wikidata

* (en) Richie Sambora hos Internet Broadway Database Rediger på Wikidata
* (en) Richie Sambora på Discogs Rediger på Wikidata

* (en) Richie Sambora på MusicBrainz Rediger på Wikidata

* (en) Richie Sambora på Songkick Rediger på Wikidata

* (en) Richie Sambora på AllMusic Rediger på Wikidata
* Richie Sambora på Twitter Rediger på Wikidata

* Richie Sambora på Facebook Rediger på Wikidata

* Richie Sambora på YouTube Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE **·** BBC Things **·** MusicBrainz **·** Discogs **·** AllMusic
 |